Axun Arrazola

Axun Arrazola (Zestoa, Gipuzkoa, 1912 - Donostia, 1995) klausurako moja, historialaria, idazlea,ikertzailea, pedagogoa, irakaslea, sortzailea eta sustatzailea izan zen, Errenazimendu garaiaren ikerketan espezializaturiko artearen historialaria, El Renacimiento en Guipuzcoa doktore tesiaren egilea. Ekimen ugari aurrera eraman zituen emakumea izan zen, besteak beste, lehen turismo eskolaren sortzailea.

 Bizitza 
Axun Arrazola Zestoako Kale Okerrean jaio zen eta bere neba-arrebekin batera, botikan laguntzen pasa zituen bere gaztetako urteak, aita botikaria baitzuen, Oñatiko semea, eta ama, berriz, Elgoibarkoa. Gaztetan kanpora joan zen ikasketak egitera eta jaioterritik kanpo ibili zen urte askotan, baina hala ere, inoiz ez zuen ahaztu bere sorterria eta lagun handiak zituen herrian eta bailaran.

17 urterekin moja egin zen. Bergarako Mariaren Lagundiko klausuran moja baten ohikoak ziren lanetatik libratu eta  ikasteko aukera eman zioten, bi karrera gainera, historia eta pedagogia. Ikasketak komentuan bertan egin zituen eta azterketak egiteko baino ez zen irteten. 

‘El Renacimiento en Guipuzcoa’ bere doktoretza lan bikaina egin zuen garaietan —alegia, 60ko hamarkadan— Zestoa inguruko eruditu gehienekin izan zuen harremana eta Zestoa eta bailarako arte eta historia ondarea ezagutzera emateko lan franko egin zuen: hitzaldiak emanez zein artikuluak idatziz.

Errenazimendua Gipuzkoan (1962-1968) izenburuko doktoretza lan hori egiteko Gipuzkoa osoan zehar ibili zen eta irten behar zen bakoitzeko baimena lortu behar zuen eta iloba Jose Mari Arrazolak eramaten zuen batetik bestera.

1967ko otsailaren 2an, bere tesia argitaratu bezperatan El arte en el renacimiento de San Sebastián (euskaraz: Artea Donostian berpizkundean)  hitzaldia eman zuen Donostian.

 Ibilbidea 
Lehen turismo eskola sortu zuen Donostian. Artearen erreferentziazko liburuak idatzi zituen. Irakasle eskola zuzendu zuen Donostian 1948an erakusteko era aurreratu batean. 

Donostiako San Bartolome ikastetxeko e izan zen. Miren Azkarate hizkuntzalari, irakasle eta sailburu ohia izan zuen ikasle. Azkarateren esanetan Arrazolak emakume asko bultzatu zituen unibertstate karrera bat egitera, bera barne.  

 Aintzatespenak 

 Axunek euskal kultura eta Zestoako herriaren alde egindakoa eskertu nahian, Zestoako Udalak herriaren urrezko domina eman zion 1977an.
 2025ean, Zestoako kale izendegian izena duen emakume bakarra da. Axun Arrazola plaza Zestoako parke bat da, Kultur Etxeko eraikin publikotik gertu eta Kaxka Txiki jolastoki parketik ere bai.

 Erreferentziak 

 Kanpo estekak  

Kategoria:Zestoarrak
Kategoria:Euskal Herriko historialariak
Kategoria:Emakume historialariak
Kategoria:Euskal Herriko ikertzaileak
Kategoria:Emakume ikertzaileak
Kategoria:Euskal Herriko mojak
Kategoria:Donostian hildakoak
Kategoria:Euskal Herriko pedagogoak
Kategoria:Emakume pedagogoak
Kategoria:Mojak
Kategoria:Euskal Herriko irakasleak
Kategoria:Emakume irakasleak
Kategoria:Emakume sortzaileak
Kategoria:Euskal Herriko idazleak
Kategoria:Emakume idazleak